રથયાત્રામાં સુરક્ષા માટે પહેલી વખત જ ઉપયોગ થનાર છે તે બલૂન શહેરીજનો માટે આકર્ષણનું કેન્દ્ર બની રહેવાનું છે. આજે સ્પેશિયલ સી.પી, ક્રાઈમ બ્રાન્ચના વડા જે.કે. ભટ્ટે પત્રકારોને જણાવ્યું હતું કે, અષાઢી બીજે શહેરમાં યોજાનારી છ રથયાત્રામાં સજજડ સુરક્ષા વ્યવસ્થા ગોઠવવામાં આવી છે. શહેરમાં બે દિવસથી વરસાદી માહોલ છે તે જળવાઈ રહે તો અષાઢી બીજના સુરક્ષા બંદોબસ્તમાં રહેલી પોલીસે રેઈનકોટ અને છત્રી સાથે રાખવાની સુચના આપવામાં આવી છે. રાજ્યભરમાં મેઘમલ્હાર છે ત્યારે કોરાં રહેલાં અમદાવાદ ઉપર અષાઢી બીજે અમીવર્ષા થાય તો ભાવિકો જગન્નાથજીના દર્શન સાથે ભક્તિના ભાવથી ભીંજાવા તૈયાર છે.